**[oBČINA],** ki jo zastopa **[ime odgovorne osebe]** (v nadaljnjem besedilu: vodilni konzorcijski partner)

Davčna številka:

Matična številka:

Transakcijski račun: SI56

in

**[oBČINA],** ki jo zastopa **[ime odgovorne osebe]** (v nadaljnjem besedilu: konzorcijski partner)

Davčna številka konzorcijskega partnerja:

Matična številka konzorcijskega partnerja:

Transakcijski račun konzorcijskega partnerja: SI56

in

**[oBČINA],** ki jo zastopa **[ime odgovorne osebe]** (v nadaljnjem besedilu: konzorcijski partner)

Davčna številka konzorcijskega partnerja:

Matična številka konzorcijskega partnerja:

Transakcijski račun konzorcijskega partnerja: SI56

in

**[oBČINA],** ki ga/jo zastopa **[ime odgovorne osebe]** (v nadaljnjem besedilu: konzorcijski partner)

Davčna številka konzorcijskega partnerja :

Matična številka konzorcijskega partnerja:

Transakcijski račun konzorcijskega partnerja : SI56

in …

(v nadaljnjem besedilu: pogodbene stranke)

sklenejo

**KONZORCIJSKO POGODBO št. .........**

**ZA IZVEDBO OPERACIJE »……«**

1. člen

(predmet pogodbe)

Pogodbene stranke s to pogodbo ustanavljajo konzorcij z ……….[NAZIV VODILNEGA konzorcijskega partnerja IN konzorcijskih partnerjev] z namenom sodelovanja na javnem razpisu za izbor projekta Ministrstva za javno upravo (v nadaljnjem besedilu: ministrstvo) Demonstracijski projekti vzpostavljanja pametnih mest in skupnosti, objavljenem v Uradnem listu RS, št. ................., dne......... (v nadaljnjem besedilu: javni razpis), s projektom [NAZIV PROJEKTA] (v nadaljnjem besedilu: operacija).

S to pogodbo pogodbene stranke poleg ustanovitve konzorcija uredijo tudi medsebojne pravice in obveznosti ter se dogovorijo o načinu delitve sredstev ustanovljenega konzorcija, ki jih v primeru uspešne izbire na javnem razpisu dodeli ministrstvo za sofinanciranje operacije. Sredstva sofinanciranja so dodeljena na podlagi in pod pogoji, ki so navedeni v Odločitvi o podpori Službe Vlade RS za razvoj in evropsko kohezijsko politiko, in bodo dogovorjena v pogodbi o sofinanciranju operacije.

Sredstva za sofinanciranje ne predstavljajo državne pomoči.

1. člen

(pooblastila in naloge vodilnega konzorcijskega partnerja)

Pogodbene stranke soglasno pooblaščajo [NAZIV VODILNEGA KONZORCIJSKEGA PARTNERJA,v nadaljevanju**:** vodilni konzorcijski partner]**,** za predložitev skupne vloge na javni razpis in da v primeru uspešne kandidature na javnem razpisu zastopa konzorcij v skladu s to pogodbo ter z ministrstvom podpiše pogodbo o sofinanciranju v imenu in za račun vseh konzorcijskih partnerjev.

Pogodbene stranke se dogovorijo, da bo vodilni konzorcijski partnerkot upravičenec po pogodbi o sofinanciranju prevzel odgovornost do ravnanja s sredstvi, ki jih konzorcij prejme od ministrstva. V okviru te naloge bo v imenu konzorcija odgovoren tudi za izvršitev obveznosti, vezanih na ravnanje s sredstvi po tej pogodbi in pogodbi o sofinanciranju ……[NAZIV OPERACIJE], ki jo bo na podlagi javnega razpisa iz 1. člena te pogodbe sklenil z ministrstvom.

Pogodbene stranke se dogovorijo, da vodilni konzorcijski partner **:**

* vse konzorcijske partnerje seznani s podpisano pogodbo o sofinanciranju z ministrstvom, morebitnimi dodatki k navedeni pogodbi, in jim posreduje vsa navodila, spremembe oziroma dopolnitve navodil ministrstva,
* usmerja in koordinira delo konzorcijskih partnerjev,
* spremlja vsebinski in finančni napredek operacije pri konzorcijskih partnerjih,
* redno izvaja posvetovanje s konzorcijskimi partnerji in jih izčrpno obvešča o poteku operacije,
* za predloge za spremembe operacije (spremembe aktivnosti ipd.) najprej pridobi pisno soglasje konzorcijskih partnerjev in jih medsebojno usklajene predloži ministrstvu; če takega sporazuma ni mogoče doseči, pa mora vodilni konzorcijski partner razloge za to navesti, kadar spremembe predloži ministrstvu v odobritev;
* pripravi skupni zahtevek za izplačilo, ki vključuje agregirano vsebinsko ter finančno poročilo vseh konzorcijskih partnerjev;
* konzorcijskim partnerjem za njihov del aktivnosti operacije nakaže izkazane upravičene stroške, predhodno potrjene in izplačane s strani ministrstva na podlagi vloženih zahtevkov za izplačilo. Vodilni partner konzorcija izvede plačilo konzorcijskim partnerjem brez nepotrebnega odlašanja po prejemu plačila s strani ministrstva;
* odgovarja za zbiranje in obdelovanje osebnih podatkov, ki so potrebni za namen izvajanja te pogodbe / projekta. Prav tako odgovarja tudi za pripravo in posredovanje zbirnih dokumentov, ki se nanašajo na konzorcijske partnerje in jih je kot vodilni konzorcijski partner v skladu s pogodbo o sofinanciranju, sklenjeno z ministrstvom, dolžan posredovati ministrstvu;
* odgovarja za vnos in pravilnost podatkov vseh svojih konzorcijskih partnerjev v aplikacije, predpisane s strani ministrstva. Kot pooblaščene osebe za uporabo in poročanje v aplikacije, predpisane s strani ministrstva, se določi/jo naslednja/e odgovorna/e oseba/e:
* \_\_\_\_\_\_\_\_\_\_\_\_\_\_\_\_\_\_\_\_\_\_\_
* izvaja vso komunikacijo z ministrstvom v zvezi z operacijo;
* zagotovi, da materialne avtorske pravice, v obsegu, navedenem v pogodbi z izbranim izvajalcem javnega naročila, neizključno preidejo na vse konzorcijske partnerje, kot je opredeljeno v javnem razpisu. (Če je konzorcij v okviru projekta predvidel prenos avtorskih pravic na vse občine ali da bo rešitev odprtokodna in bo objavljena na enem od javnih repozitorijev izvorne kode (kot npr. GIT HUB), se določba, ki se nanaša na avtorske pravice, temu primerno prilagodi.)
1. člen

(obveznosti konzorcijskih partnerjev)

S podpisom te pogodbe pogodbene stranke potrjujejo, da so seznanjene in se strinjajo z obveznostmi, ki izhajajo iz javnega razpisa, razpisne dokumentacije in vzorca pogodbe o sofinanciranju ter vloge, ki jo bo vodilni konzorcijski partner predložil na javni razpis.

Sestavni del te pogodbe je tudi obrazec 2 razpisne dokumentacije, ki je izpolnjen in podpisan s strani vseh konzorcijskih partnerjev ter priložen vlogi na javni razpis.

Vsak konzorcijski partner bo:

– po vložitvi vloge na javni razpis sodeloval z vodilnim konzorcijskim partnerjem v skladu z njegovimi navodili,

– upošteval navodila vodilnega konzorcijskega partnerja glede vodenja in koordinacije operacije,

– sodeloval z drugimi partnerji pri izvedbi operacije,

– omogočil vodilnemu partnerju spremljanje svojih aktivnosti operacije,

– izvedel aktivnosti operacije, za katere je odgovoren, z javnim razpisom, s predpisi, ki urejajo izvajanje operacije, ter na način, da bo operacija dosegla zastavljene cilje,

– na opozorilo vodilnega konzorcijskega partnerja odpravil nepravilnosti pri izvajanju operacije, ki se nanašajo nanj,

– med in po izvedbi operacije v skladu s predpisi in javnim razpisom posredoval vodilnemu konzorcijskemu partnerju vso potrebno dokumentacijo, ki jo ta potrebuje za oddajo zahtevka za povračilo stroškov aktivnosti operacije, ki jih je izvedel in o tem obveščal tudi druge konzorcijske partnerje,

– ažurno obveščal vodilnega konzorcijskega partnerja o kakršnihkoli okoliščinah ali spremembah, ki vplivajo ali bi lahko vplivale na izvajanje te pogodbe ali na njegovo zmožnost izpolnjevanja te pogodbe,

– v skladu s predlogom operacije zagotovil sredstva za izvedbo svojih aktivnosti operacije, ki niso krita iz sredstev predmetnega javnega poziva, ali kako drugače zagotovil, da se te aktivnosti izvedejo (zagotovitev lastnega deleža sofinanciranja),

– svoje naloge in aktivnosti po tej pogodbi izvedel skrbno, pravočasno, gospodarno in v skladu s pravili stroke ali običaji,

– opravil vse druge naloge, kot izhajajo predpisov, ki zavezujejo partnerja operacije po tej pogodbi,

– pri porabi odobrenih sredstev ravnal v skladu z načelom gospodarnosti, ekonomične porabe sredstev in učinkovitosti,

– sredstva, pridobljena po pogodbo o sofinaciranju, porabil namensko in izključno za izvajanje aktivnosti operacije, ki so predmet te pogodbe.

Pogodbene stranke se zavezujejo, da bodo v skladu s pogodbo o sofinanciranju operacije in to pogodbo neomejeno solidarno odgovarjale za izvedbo operacije.

Vsi konzorcijski partnerji so dolžni upoštevati vse relevantne predpise, navedene v pravni podlagi pogodbe o sofinanciranju operacije. Pogodbene stranke se tudi zavezujejo, da bodo spremljale vse spremembe in dopolnitve teh predpisov.

1. člen

(upravičeni stroški)

Upravičeni stroški in izdatki operacije morajo biti skladni z javnim razpisom in vsakokrat veljavnimi Navodili organa upravljanja o upravičenih stroških za sredstva evropske kohezijske politike za programsko obdobje 2014–2020. Pogodbene stranke so seznanjene z dejstvom, da ministrstvo ne bo sofinanciralo neupravičenih stroškov in izdatkov, kakor tudi ne iz tega izhajajoče izgube sredstev pogodbenih strank.

Sestavni del te pogodbe je tudi del Obrazca 1 razpisne dokumentacije, in sicer: zavihek 3: prikaz vrste upravičenih stroškov, razdeljenih med partnerji na projekt, zavihek 4: odstotki sofinanciranja na partnerja in na projekt, in zavihek 5: pregled po letih na partnerja, ki bo izpolnjen priložen vlogi na javni razpis.

5. člen

(varovanje osebnih podatkov)

Pogodbene stranke soglašajo, da:

* bodo osebne podatke obdelovale v skladu s predpisi na področju varovanja osebnih podatkov;
* bodo zagotavljale pogoje in ukrepe za zagotovitev varstva osebnih podatkov ter preprečevale morebitne zlorabe;
* bodo ves čas varovale tudi osebne podatke, pridobljene pri delu oziroma v zvezi z izvajanjem pogodbe o sofinanciranju operacije.

Pogodbene stranke z zavezo iz prejšnjega odstavka seznanijo tudi pri njih zaposlene.

Za morebitne kršitve so pogodbene stranke odškodninsko odgovorne.

1. člen

(odstop od pogodbe in prevzem aktivnosti operacije)

Konzorcijski partner lahko odstopi od te pogodbe samo iz objektivno upravičenih razlogov, ki tistemu, ki jih uveljavlja, niso bili znani v času sklenitve pogodbe, in so povezani z operacijo, zaradi njih pa mu je onemogočeno izvajanje njegovega dela aktivnosti operacije.

V primeru odstopa konzorcijskega partnerja od te pogodbe lahko aktivnosti tega partnerja prevzame drug ali več drugih konzorcijskih partnerjev iz te pogodbe pod pogojem, da se ne spreminja izpolnjevanje pogojev, ki so bili opredeljeni v javnem razpisu. Če noben od obstoječih konzorcijskih partnerjev ne bi želel prevzeti teh aktivnosti operacije, jih lahko prevzame novi konzorcijski partner. Soglasje k novemu konzorcijskemu partnerju mora podati ministrstvo, pri čemer pa mora novi konzorcijski partner izpolnjevati vse razpisne pogoje.

Če odstop konzorcijskega partnerja pomeni spremembo izpolnjevanja razpisnih pogojev, se pogodbene stranke zavedajo, da lahko ministrstvo odstopi od pogodbe o sofinanciranju operacije in zahteva vračilo vseh že izplačanih sredstev skupaj z zakonskimi zamudnimi obrestmi.

Odstop posameznega konzorcijskega partnerja od te pogodbe, brez prevzema posameznih aktivnosti operacije s strani drugih konzorcijskih partnerjev, hkrati pomeni odstop od izvedbe aktivnosti operacije, sofinancirane s pogodbo o sofinanciranju, podpisano z ministrstvom, s čimer nastopijo posledice za vse konzorcijske partnerje, ki jih ti v razmerju do ministrstva nosijo neomejeno solidarno, ne glede na odgovornost posameznega konzorcijskega partnerja ali razlog odstopa od te pogodbe.

V primeru ugotovljenih kršitev obveznosti po tej pogodbi ali pogodbi o sofinanciranju so vsi konzorcijski partnerji ministrstvu neomejeno solidarno odgovorni, ne glede na to, pri katerem partnerju konzorcija je kršitev ali nepravilnost nastala. Vodilni konzorcijski partner in konzorcijski partnerji so do ministrstva neomejeno solidarno odgovorni za škodo in druge posledice, ki bi nastale zaradi nepravilne ali nezakonite izvedbe operacije.

Vodilni konzorcijski partner ali konzorcijski partner, ki vrne neupravičeno izplačana sredstva ali plača škodo za drugega partnerja, lahko zahteva vrnitev teh sredstev od tega partnerja, ne glede na to, ali se ta partner strinja z odločitvijo ministrstva ali drugega nadzornega organa.

1. člen

Konzorcijski partnerji s podpisom te pogodbe jamčijo, da za stroške, ki so predmet sofinanciranja, niso prejeli drugih sredstev iz državnega proračuna, proračuna lokalnih skupnosti, proračuna EU ali drugih javnih virov.

1. člen

Konzorcijski partnerji so seznanjeni z dejstvom, da lahko nadzorni organi tudi po izpolnitvi pogodbenih obveznosti oziroma po poteku pogodbe o sofinanciranju najmanj v obdobju treh (3) let od 31. decembra po predložitvi obračunov Evropski komisiji, ki vsebujejo končne izdatke končane operacije, preverjajo upravičenost porabe sredstev po tej pogodbi.

Če se bo pri kateremkoli nadzoru operacije izkazalo, da operacija ni v skladu z Odločitvijo o podpori Službe Vlade RS za razvoj in evropsko kohezijsko politiko in relevantnimi navodili, lahko ministrstvo ali nadzorni organ od vodilnega konzorcijskega partnerja oziroma vsakega posamičnega konzrcijskega partnerja zahteva vrnitev vseh prejetih sredstev.

Prav tako v primeru, da se pri kateremkoli nadzoru operacije ugotovi nepravilnosti, ki izhajajo iz nespoštovanja predpisov, ki urejajo javno naročanje, nadzorni organ ravna v skladu z Navodili organa upravljanja za izvajanje upravljalnih preverjanj po 125. členu Uredbe št. 1303/2013/EU programsko obdobje 2014–2020 (dostopna na spletni strani http://www.eu-skladi.si/ekp/navodila) in v skladu z vsakokrat veljavnimi smernicami za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju (Sklep Komisije z dne 14. maja 2019 o opredelitvi smernic za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju C(2019) 3452 in Priloga k Sklepu Komisije z dne 14. maja 2019 o opredelitvi smernic za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju C(2019) 3452 ANNEX) in Uredbo (EU) št. 1303/2013.

1. člen

(protikorupcijska klavzula)

Konzorcijski partnerji se zavezujejo, da oni sami kot tudi nekdo drug v njihovem imenu ali na njihov račun, predstavniku ali posredniku organa ali organizacije iz javnega sektorja ne bo obljubil, ponudil ali dal kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku, je ta pogodba nična.

Za posel, za opustitev dolžnega nadzora ali za drugo ravnanje ali opustitev se upošteva vsak posel, katerikoli dolžni nadzor ali katerokoli drugo ravnanje ali opustitev znotraj projekta Demonstracijski projekti vzpostavljanja Pametnih mest in skupnosti po pogodbi o sofinanciranju.

Če se ugotovi, da za konzorcijskega partnerja obstaja prepoved poslovanja iz 35. člena ZIntPK oziroma smiselno enake določbe predpisa, ki bo nadomestil citirani zakon je ta pogodba nična.

Prepoved poslovanja iz predhodnega odstavka se nanaša na vsak posel znotraj projekta Demonstracijski projekti vzpostavljanja Pametnih mest in skupnosti po pogodbi o sofinanciranju, kar pomeni, da je lahko nična tudi takšna pogodba.

Če se ugotovi, da je ta ali druga pogodba nična, mora vsaka pogodbena stranka vrniti drugi vse, kar je na podlagi pogodbe prejela – upravičenec mora vrniti prejeta sredstva po tej pogodbi v roku 30 (tridesetih) dni od pisnega poziva povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS. Pogodbena stranka, ki je kriva za ničnost pogodbe, odgovarja drugi pogodbeni stranki tudi za škodo zaradi ničnosti pogodbe.

1. člen

(dodatek k pogodbi)

Vse morebitne dopolnitve in spremembe te konzorcijski partnerji določijo z dodatkom k tej pogodbi. Vodilni konzorcijski partner mora o spremembi ali dopolnitvi te pogodbe dobiti soglasje ministrstva.

1. člen

(reševanje sporov)

Konzorcijski partnerji soglašajo, da se bodo medsebojno obveščali o vseh okoliščinah, pomembnih za uresničitev določil te pogodbe. Nerešena vprašanja bodo reševali sporazumno. Če sporazumna rešitev spora ne bo mogoča, se zadeva preda stvarno pristojnemu sodišču \_\_\_\_\_\_\_\_\_\_\_\_\_\_\_\_\_.

1. člen

(prenehanje pogodbe)

Če pride do prekinitve operacije, preneha tudi ta pogodba.

Če se začne postopek prenehanja pogodbe, lahko vodilni konzorcijski partner kot previdnostni ukrep prekine vsa izplačila pogodbenim konzorcijskim partnerjem.

1. člen

(veljavnost pogodbe)

Ta pogodba začne veljati z dnem podpisa konzorcijskih partnerjev in velja do izteka vseh rokov, v katerih je – v skladu z veljavno zakonodajo oziroma pravnimi podlagami in navodili, ki predstavljajo sestavni del konzorcijske pogodbe – možen nadzor nad operacijo in izrekanje finančnih sankcij.

Če bi bila katera izmed določb te pogodbe neveljavna oziroma je ne bi bilo mogoče izpolniti, pogodba ne preneha veljati v preostalih delih, če lahko obstanejo brez neveljavne določbe. V tem primeru se partnerji strinjajo, da bodo v skladu z načeli vestnosti in poštenja vsebino te pogodbe prilagodili z aneksom k pogodbi tako, da bo morebitna nova določba v skladu s predpisi oziroma jo bo mogoče izpolniti v mejah opredelitve operacije, kot izhaja iz prilog.

Ta pogodba je sklenjena pod razveznim pogojem in preneha veljati v primeru, da [NAZIV PROJEKTA] ni izbran na javnem razpisu.

Ta pogodba je sestavljena v …….. enakih izvodih, od katerih prejme vsaka pogodbena stranka po 1 (en) izvod, veljati pa začne z dnem podpisa vseh pogodbenih strank.

**Vodilni konzorcijski partner:**

|  |  |
| --- | --- |
| Občina: |  |
| Ime in priimek odgovorne osebe: |  |
| Funkcija: |  |
| Kraj in datum: |  |
| Podpis: |  |

**Konzorcijski partner 1:**

|  |  |
| --- | --- |
| Občina: |  |
| Ime in priimek odgovorne osebe: |  |
| Funkcija: |  |
| Kraj in datum: |  |
| Podpis: |  |

**Konzorcijski partner 2:**

|  |  |
| --- | --- |
| Občina: |  |
| Ime in priimek odgovorne osebe: |  |
| Funkcija: |  |
| Kraj in datum: |  |
| Podpis: |  |

**Konzorcijski partner 3:**

|  |  |
| --- | --- |
| Občina: |  |
| Ime in priimek odgovorne osebe: |  |
| Funkcija: |  |
| Kraj in datum: |  |
| Podpis: |  |

**Konzorcijski partner 4:**

|  |  |
| --- | --- |
| Občina: |  |
| Ime in priimek odgovorne osebe: |  |
| Funkcija: |  |
| Kraj in datum: |  |
| Podpis: |  |

**Konzorcijski partner …:**

|  |  |
| --- | --- |
| Občina: |  |
| Ime in priimek odgovorne osebe: |  |
| Funkcija: |  |
| Kraj in datum: |  |
| Podpis: |  |